Incident de securitate la Autoritatea Electorală: CNP-urile a 1.300 de experți electorali au fost făcute publice
Incident de securitate informatică la Autoritatea Electorală Permanentă. Datele personale a 1.300 de experți electorali - operatorii care scanează cărțile de identitate în secțiile de votare - au fost publice timp de o oră. Incidentul a fost provocat de neglijența unui funcționar al Autorității, a declarat, la Digi24, președintele AEP, Toni Greblă, spunând că a deschis o anchetă în acest caz.